Előterjesztés

6. sz. napirendi pont

Fogászati alapellátásra kötött megbízási szerződés módosítása

Várdomb Község Önkormányzata Képviselő-testületének 2013. február 27-én tartandó ülésére 

Előterjesztő: Simon Csaba polgármester

Tisztelt Képviselő-testület!

Az alábbi megkeresés érkezett Bátaszék Város Önkormányzatától a fogorvosi alapellátás szerződés módosításával kapcsolatosan. Várdomb község Képviselő-testületének megküldték a módosított szerződést tájékoztatás céljából, mert Várdomb közigazgatási területe is fogászati alapellátás területén a bátaszéki körzethez tartozik. 
„ 2012. január 1-jétől lépett hatályba az önálló orvosi tevékenységről szóló 2000. évi II. törvény 2/B. §-a, amely előírja, hogy a feladat-ellátási szerződésnek 2013. január 1-jétől milyen tartalmi követelményeknek kell megfelelnie. Ezeket az elemeket jelen szerződés-tervezetnél már figyelembe vettünk, így 6 hónapra változott a felmondási idő, bővültek a szerződés felmondásának esetei, belekerült a kártalanítási kötelezettség is.  


A fentiekre figyelemmel javasolom a képviselő-testületnek, hogy a mellékletben szereplő megbízási szerződés-módosítások tudomásul vételét  „
 H a t á r o z a t i   j a v a s l a t :

Várdomb Község Önkormányzatának Képviselő-testülete az „AGROSILV” Kft.-vel (6500 Baja, Batthyány u. 28/A., ügyvezető: dr. Pataki Anna) fogászati alapellátásra 2012. január 1-jétől 2016. december 31-éig kötött, és a határozat mellékletét képező megbízási szerződés-módosítást tudomásul veszi.
Határidő: 2013. március 31.
Felelős:   Nagyné Pohlon Mónika aljegyző

       a határozat megküldéséért

4. számú melléklet

MEGBÍZÁSI SZERZŐDÉS MÓDOSÍTÁS    

mely létrejött egyrészről Bátaszék Város Önkormányzata (Bátaszék, Szabadság u. 4.) - mint Megbízó - (képviseli: Bognár Jenõ polgármester), másrészről az „AGROSILV” Kft.-vel (6500 Baja, Batthyány u. 28/A., ügyvezető: dr. Pataki Anna) - mint Megbízott  - között 2011. december 18-án fogászati alapellátásra kötött és Bátaszék Város Képviselő-testülete által a 143/2011.(XII.15.) önk.-i határozattal jóváhagyott megbízási szerződés (a továbbiakban: alapszerződés) módosítása tárgyában:

1.) Az alapszerződés 4.) pontjának első mondata helyébe a következő rendelkezés lép:

„4.) A háziorvosi ellátás finanszírozására vonatkozó szerződést Megbízott a Tolna Megyei Kormányhivatal Egészségbiztosítási Pénztári Szakigazgatási Szervvel (a továbbiakban: EPSZSZ) közvetlenül köti meg.”

2.) Az alapszerződés 5.) pontjában szereplő „a MEP-től” szövegrész helyébe az „az EPSZSZ-től” szövegrész lép
3.) Az alapszerződés a következő új 12/a.) ponttal egészül ki:

„12/a.) Az orvosi tevékenység során keletkezett veszélyes hulladékok tárolását és szükség szerinti szállítását Megbízó végzi.”
4.) Az alapszerződés új 13.) ponttal egészül ki, egyidejűleg a jelenlegi 13.) – 17.) számozás 14.) – 18.) számozásra módosul:

„13.) Amennyiben Megbízó módosítja a körzethatárokat, és ezzel a Megbízottat kár éri, úgy a Megbízó kártalanítási kötelezettséggel tartozik, melynek mértékét a felek a körzetből kikerült betegek és a praxis éves finanszírozása arányában állapítják meg. Az év közbeni változás esetére a változást megelőző naptári év éves finanszírozását veszik alapul a kártalanítás összegének számításánál.”
  5.) Az alapszerződés új 15.) és 16.) pontjai helyébe a következő rendelkezések lépnek:
„15.) Jelen szerződést bármelyik szerződő fél 6 hónapos határidővel és indokolással felmondhatja, amennyiben a másik fél vállalt kötelezettségeit felróhatóan megszegi, hiányosan, késedelmesen vagy egyáltalán nem teljesíti. Megbízó jelen szerződést akkor is felmondhatja, ha Megbízott az önálló egészségügyi tevékenység végzésére való jogosultságát bármely okból elveszíti

16.) A szerződés közös megegyezéssel történő megszüntetésének külön feltétele nincs. Jelen szerződés felmondása vagy megszüntetése automatikusan felmondja, illetve megszünteti a központi háziorvosi ügyeleti szolgálat ellátására kötött megbízási szerződést is.” 
6.) Jelen szerződés 2013. április 1-jén lép hatályba és az alapszerződéssel együtt érvényes.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

B á t a s z é k , 2013. március 20. 

……………………………



               ……………………………


megbízó

                                                             megbízott
MEGBÍZÁSI SZERZŐDÉS

fogszakorvosi tevékenységre  

mely létrejött egyrészről Bátaszék Város Önkormányzata (Bátaszék, Szabadság u. 4.), mint megbízó (képviseli: Bognár Jenő polgármester), a továbbiakban, mint Megbízó,

másrészről „AGROSILV Bt.” (6500 Baja, Batthyány u. 28/A., cégbejegyzési száma: Cg. 03-06-101423/1992., adószáma: 29744974-2-03, képviselő: dr. Pataki Anna ügyvezető), a továbbiakban, mint Megbízott között területi ellátási kötelezettséggel végzett fog- és szájbetegségek ellátás tárgyában az alábbi feltételekkel:

1. Megbízó a helyi önkormányzatokról szóló 1990. évi LXV. törvény 8. §-ának (1) bekezdésében kapott hatásköre értelmében egészségügyi szolgáltatásért felelős szerv. Az ellátási kötelezettségbe tartozó szolgáltatásra, ezen belül a fogászati alapellátás nyújtására, az ellátás megfelelő színvonalú teljesítésére, az ellátás biztosítása érdekében Megbízó - az önálló orvosi tevékenységről szóló 2000. évi II. törvény 2. §-ának (1) bekezdésében foglaltak alapján - egészségügyi ellátási szerződést köt Megbízottal.

2. A tevékenységért felelős orvos neve: dr. Pataki Anna (szül. hely: Baja, 1944. november 4., anyja neve: Fehérvári Mária) 7140 Bátaszék, Bonyhádi u. 7/B. szám alatti lakos, aki szakmai tevékenységét a fog- és szájbetegségek terén, területi ellátási kötelezettséggel végzi.

3. Megbízó megbízza, Megbízott pedig elvállalja, hogy a finanszírozási alapszerződésben körülírt, a területi ellátási kötelezettséget magába foglaló II. számú fogszakorvosi körzet lakossága részére a fog- és szájsebészeti alapellátást folyamatosan, a jogszabályban és az egészségügyi szakmai szabályokban előírt szakmai színvonalon elvégzi.

4. A fog- és szájsebészeti alapellátás finanszírozására vonatkozó szerződést Megbízott a Tolna Megyei Kormányhivatal Egészségbiztosítási Pénztári Szakigazgatási Szervvel (a továbbiakban: EPSZSZ) közvetlenül köti meg. Megbízott köteles beszerezni az önálló orvosi tevékenységről szóló 2000. évi II. törvényben foglalt működtetési jogot engedélyező határozatot, valamint a háziorvosi, házi gyermekorvosi és fogszakorvosi tevékenységről szóló 4/2000. (II.25.) EüM számú rendeletben (a továbbiakban: Rendelet) meghatározott alkalmassági minősítésről szóló határozatot. Megbízó hozzájárulását adja a Megbízott közvetlen társadalombiztosítási finanszírozásához. 

5. Megbízott vállalja, hogy az EPSZSZ-től a fog- és szájsebészeti alapellátásra rendelkezésre bocsátott összegből a fog- és szájsebészeti alapellátást a mindenkor hatályos jogszabályi előírásoknak megfelelően biztosítja.   

6. Megbízott a szükséges helyettesítésről maga köteles gondoskodni. Az öt munkanapot meghaladó időtartamú helyettesítést - annak megkezdése előtt 3 munkanappal - megbízott köteles írásban bejelenteni Megbízónak.

7. Megbízott a tárgyévi rendelési időpontokról - a tárgyévet megelőző év december hónapjában - tájékoztatja Megbízót. A rendelési idő megváltoztatásáról - annak megváltozása előtt 3 munkanappal - Megbízott írásban köteles tájékoztatni Megbízót.

8. Megbízó a fog- és szájsebészeti alapellátási feladatok ellátása céljából továbbra is Megbízott térítésmentes használatába adja a Bátaszék, Kossuth u. 54. szám alatti épületben lévő és jelenleg is használatában lévő 14,28 m2 alapterületű fogorvosi rendelőt kizárólagos, míg a hozzátartozó fogorvosi röntgen helyiséget (7,04 m2), a közlekedőt (3,42 m2), a mosdót (5,24 m2) és a betegváró mellékhelyiséget pedig közös használatra.  Megbízottat terheli az elektromos áramnak, valamint az ivóvíz- és szennyvíz díjnak a rendelőre eső része, melyet havonta utólag a Polgármesteri Hivatal által kiállított számla alapján, 8 napon belül köteles megfizetni, míg a gázfűtés költségeit Megbízott közvetlenül egyenlíti ki a szolgáltató felé.

9. A térítésmentesen használatba adott helyiség rendszeres karbantartása, így a falak meszelése, a nyílászárók szükség szerinti mázolása, a belső karbantartási munkák elvégeztetése (zárak, vasalások, csapok, stb. javíttatása) Megbízott feladatát képezi, a költségek viselésével együtt. A közösen használt helyiségek közül a röntgen helyiség felújítása, karbantartása a vállalkozó fogorvosok, míg a betegváró, a szociális helyiségek felújítása, karbantartása és az épület külső állagának megóvása ugyanakkor Megbízó feladata. 

10. A külön jogszabályban előírt eszköz minimumfeltételek biztosítása Megbízott feladata, melyhez hozzájárulást Megbízó csak külön megállapodás alapján biztosít.

11. Megbízott kötelezettséget vállal arra, hogy a fog- é szájsebészeti alapellátást a mindenkori szakmai követelményeknek megfelelő színvonalon látja el. Tudomásul veszi, hogy a maga színvonalú szakmai munka végzéséhez, a szakmai kollégium által kötelezően előírt továbbképzéseken megbízott köteles részt venni. A fogszakorvosi teendők ellátásához előírt, illetőleg előírásra kerülő szakképzettség megszerzése - saját költségen - Megbízott kötelezettsége (az orvos és az asszisztencia esetében is).

12. Megbízott kötelezi magát, hogy a fog- é szájsebészeti alapellátáshoz kapcsolódóan a Rendeletben előírt szakképesítésű asszisztenst alkalmaz.
12/a.) Az orvosi tevékenység során keletkezett veszélyes hulladékok tárolását és szükség szerinti szállítását Megbízó végzi.  

13. Amennyiben Megbízó módosítja a körzethatárokat, és ezzel a Megbízottat kár éri, úgy a Megbízó kártalanítási kötelezettséggel tartozik, melynek mértékét a felek a körzetből kikerült betegek és a praxis éves finanszírozása arányában állapítják meg. Az év közbeni változás esetére a változást megelőző naptári év éves finanszírozását veszik alapul a kártalanítás összegének számításánál.   

14. Jelen szerződés határozott időre szól, 2012. január 01-jén lép hatályba, és 2016. december 31-ig szól. Kölcsönös megfelelés esetén szerződő felek jelen szerződést - annak lejárta előtt legalább egy hónappal – újból meghosszabbítják.

15. Jelen szerződést bármelyik szerződő fél 6 hónapos határidővel és indokolással felmondhatja, amennyiben a másik fél vállalt kötelezettségeit felróhatóan megszegi, hiányosan, késedelmesen vagy egyáltalán nem teljesíti. Megbízó jelen szerződést akkor is felmondhatja, ha Megbízott az önálló egészségügyi tevékenység végzésére való jogosultságát bármely okból elveszíti

16. A szerződés közös megegyezéssel történő megszüntetésének külön feltétele nincs. Jelen szerződés felmondása vagy megszüntetése automatikusan felmondja, illetve megszünteti a központi háziorvosi ügyeleti szolgálat ellátására kötött megbízási szerződést is.  

17. A szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy a módosításra csak az írásos bejelentést követő 30 napon túl kerülhet sor.

18. Jelen szerződésben nem szabályozott kérdésekben a háziorvosi, házi gyermekorvosi és fogszakorvosi szolgálatról szóló 4/2000. (II. 25.) EüM számú rendeletben foglaltakat, valamint a Polgári Törvénykönyv, és más hatályos jogszabályok rendelkezéseit kell alkalmazni.

A szerződő felek a szerződést elolvasták, s mint akaratukkal mindenben megegyezőt helybenhagyólag aláírták.

B á t a s z é k , 2013. március 20.  

…………………………………




     ...…..……………………………


megbízó






    megbízott

�   jóváhagyta Bátaszék Város Önkormányzat Képviselő-testülete a       /2013.(III.14.) önk.-i határozat.


�   a szerződést Bátaszék város képviselő-testülete a 142/2011.(XII.15.) önk.-i határozattal, Alsónána község 


       képviselő-testülete a 126/2011.(XII.19.) Kt számú határozattal, Alsónyék község képviselő-testülete a   


       99/2011.(XII.13.)  önk.-i határozattal, míg Pörböly község képviselő-testülete az 50/2011.(XI.29. ) számú 


       határozattal  hagyta jóvá. Hatályos 2012. január 01-jétől.


�   a 4.) pont első mondata a    /2013.(III.14.) önk.-i határozattal elfogadott szerződés-módosítással megállapított 


      szöveg. Hatályos 2013. április 1-jétől.


�   az 5.) pontban szereplő dőlt betűs szó a    /2013.(III.14.) ön.-i határozattal elfogadott módosítás szövege. 


      Hatályos 2013. április 1-jétől.


�  a 12/a.) pontot beiktatta    /2013.(III.14.) önk.-i határozattal elfogadott szerződésmódosítás. 


    Hatályos 2013. április 1-jétől.


�   az új 13.) pont a   /2013.(III.14.) önk.-i határozattal elfogadott szerződésmódosítással megállapított szöveg. 


      Hatályos 2013. április 1-jétől.


�  az új 15.) – 16.) pont a   /2013.(III.14.) önk.-i határozattal elfogadott szerződésmódosítással megállapított 


     szöveg. Hatályos 2013. április 1-jétől.





